Mariasun Quiñones

Mariasun Quiñones Goikoetxea (Hondarribia, 1996ko urriaren 29a) gipuzkoar futbolaria da, atezain jokatzen duena. Gaur egun Turkiako Emakumezkoen Futbol Ligaren Lehen Mailan aritzen den Fomget Gençlik ve Spor futbol-taldean jokatzen du. Errealean izandakoa, bertan 1 dortsala zeraman eta taldeko bigarren kapitaina izaten zen.

 Ibilbidea 
Txikitatik futbolarekiko grina izan du, batez ere zutoin azpian egoteko. 2010ean, Hondarribiako futbol taldean hasi zen jokatzen eta 2011n Mariño Kirol Klubean jarraitu zuen. Hiru denboraldi egin zituen Irungo taldean, hasieran gazteen taldean eta ondoren talde nagusian eta bertako kapitain izatera ere heldu zen. Azken denboraldian Emakumezkoen bigarren mailara igo zen Mariño taldearekin.

 Erreala 
2013-14 denboraldiaren amaieran Errealeko atezaina zen Sokoa Azkaratek erretiroa hartu zuen eta haren hitsunea betetzeko mariasu Quiñones fitxatu zuen 2014ko udan. Talde txuriurdinean 18 urte zituela debutatu zuen.

2019ko Maiatzaren 11n, klubarekin lehen titulua (Erregina Kopa) lortu zuen Granadan, Nuevo Los Cármenes estadioan. Aurkaria Atletico Madril izan zen eta Reala suertatu zen garaile, 2-1 emaitzarekin. Mariasun partidako hoberena hautatua izan zen (MVP).

2020ko Otsailan, lehenengo Espainiako emakumezkoen Superkopa jokatu zuen Salamancan. Finalerdietan Levante gailendu eta finala Bartzelonaren aurka galdu ostean, txapeldunorde geratu zen.

 Athletic 
2021etik 2025era Bilboko taldean jardun zuen. Azken urte eta erdian gutxi jokatzen zuenez, aldatzea erabaki zuen.

 Turkiara 
2025eko udan Athletic utzi, eta Turkiako ligan jokatzera joan zen. Gustura hasi zen eta 2026ra arteko kontratuarekin, gutxienez.

 Espainiako Selekzioa 
2017ko Martxoaren 6an debutatu zuen Espainiako Selekzio nagusiarekin Algarbeko Nazioarteko txapelketan. Partida horretan lortutako berdinketari esker, txapelketako finalerako txartela lortu zuen. Finalean titulua bereganatu zuen.

 Taldeak 
TaldeaUrteaHondarribia F.E2010 - 2011 C.D. Mariño2011 - 2014Real Sociedad2014 - 2021Athletic Club2021 - 2025Ankara BB Fomget2025 - 

 Garaipen zerrenda 
+Txapelketa nazionalakTituluaTaldeaHerrialdeaUrteaErreginaren-kopaErrealaEspainia2018-2019
+Txapelketa internazionalakTituluaTaldeaXedeaUrteaAlgarve-ko kopaEspainiako selekzioaPortugal2017

 Palmaresa 
 Errealarekin:
 Erregina Kopa (1): 2019
 Espainiako selekzioarekin:
 Algarbeko Futbol Kopa (1): 2017

 Sariak 
 Donostiako Urrezko Danborra (2020)

 Erreferentziak 

 Kanpo estekak 

 Elkarrizketa: Mariasun Quiñones: «Beste esperientzia bat bizi nahi nuen, eta oso polita izaten ari da» Berria 2025.12.27

Kategoria:Hondarribiarrak
Kategoria:Gipuzkoako emakume futbolariak
Kategoria:Euskal Herriko futbol atezainak
Kategoria:Errealeko futbolariak (emakumezkoen taldea)
Kategoria:Athleticeko futbolariak (emakumezkoen taldea)
Kategoria:Deustuko Unibertsitateko ikasleak